Document ID: 32014R0737

ΚΑΝΟΝΙΣΜΌΣ (ΕΕ) αριθ. 737/2014 ΤΗΣ ΕΠΙΤΡΟΠΉΣ
της 24ης Ιουνίου 2014
για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών 2-phenylphenol, chlormequat, cyflufenamid, cyfluthrin, dicamba, fluopicolide, flutriafol, fosetyl, indoxacarb, isoprothiolane, mandipropamid, metaldehyde, metconazole, phosmet, picloram, propyzamide, pyriproxyfen, saflufenacil, spinosad και trifloxystrobin μέσα ή πάνω σε ορισμένα προϊόντα
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α),
Εκτιμώντας τα ακόλουθα:
(1)
Για τις ουσίες 2-phenylphenol, indoxacarb και metconazole καθορίστηκαν ανώτατα όρια καταλοίπων (ΑΟΚ) στο παράρτημα ΙΙ του κανονισμού (ΕΚ) αριθ. 396/2005. Για τις ουσίες chlormequat, cyfluthrin, propyzamide και trifloxystrobin καθορίστηκαν ανώτατα όρια καταλοίπων (ΑΟΚ) στο παράρτημα II και στο παράρτημα III μέρος B του κανονισμού (ΕΚ) αριθ. 396/2005. Για τις ουσίες cyflufenamid, dicamba, fluopicolide, flutriafol, fosetyl, isoprothiolane, mandipropamid, metaldehyde, phosmet, picloram, pyriproxyfen και spinosad καθορίστηκαν ανώτατα όρια καταλοίπων (ΑΟΚ) στο παράρτημα III μέρος Α του κανονισμού (ΕΚ) αριθ. 396/2005. Όσον αφορά την ουσία saflufenacil, δεν καθορίστηκαν συγκεκριμένα ΑΟΚ ούτε η εν λόγω ουσία συμπεριλήφθηκε στο παράρτημα IV του εν λόγω κανονισμού και, έτσι, ισχύει η εξ ορισμού τιμή του 0,01 mg/kg που ορίζεται στο άρθρο 18 παράγραφος 1 στοιχείο β) του εν λόγω κανονισμού.
(2)
Στο πλαίσιο διαδικασίας για την έγκριση της χρήσης φυτοπροστατευτικού προϊόντος που περιέχει τη δραστική ουσία chlormequat σε αχλάδια, δημητριακά και προϊόντα ζωικής προέλευσης, υποβλήθηκε αίτηση με βάση το άρθρο 6 παράγραφος 1 του κανονισμού (ΕΚ) αριθ. 396/2005 για την τροποποίηση των υφιστάμενων ΑΟΚ.
(3)
Όσον αφορά την ουσία cyflufenamid, υποβλήθηκε σχετική αίτηση για χρήση στις φράουλες και τις πιπεριές. Όσον αφορά την ουσία cyfluthrin, υποβλήθηκε σχετική αίτηση για χρήση σε αγκινάρες. Όσον αφορά την ουσία dicamba, υποβλήθηκε σχετική αίτηση για χρήση στα αρωματικά φυτά και τα αφεψήματα βοτάνων (φύλλα και άνθη). Όσον αφορά την ουσία fluopicolide, υποβλήθηκε σχετική αίτηση για χρήση στον λυκίσκο. Όσον αφορά την ουσία fosetyl, υποβλήθηκε σχετική αίτηση για χρήση στα ακτινίδια, τις πατάτες και τα μπαχαρικά. Όσον αφορά την ουσία indoxacarb, υποβλήθηκε σχετική αίτηση για χρήση στα φασόλια (με λοβό) και τους σπόρους σιναπιού. Όσον αφορά την ουσία mandipropamid, υποβλήθηκε σχετική αίτηση για χρήση στις τομάτες. Όσον αφορά την ουσία metaldehyde, υποβλήθηκε σχετική αίτηση για χρήση στα φασόλια (νωπά και ξερά) και τα μπιζέλια (νωπά και ξερά). Όσον αφορά την ουσία metconazole, υποβλήθηκε σχετική αίτηση για χρήση στο κριθάρι και τη βρώμη. Όσον αφορά την ουσία phosmet, υποβλήθηκε σχετική αίτηση για χρήση στα εσπεριδοειδή και τα μηλοειδή. Όσον αφορά την ουσία picloram, υποβλήθηκε σχετική αίτηση για χρήση στους σπόρους ελαιοκράμβης και τους σπόρους σιναπιού. Όσον αφορά την ουσία propyzamide, υποβλήθηκε σχετική αίτηση για χρήση στα αφεψήματα βοτάνων (φύλλα, άνθη και ρίζες). Όσον αφορά την ουσία spinosad, υποβλήθηκε σχετική αίτηση για χρήση στα μικρά φρούτα και τους απύρηνους καρπούς του κωδικού 0154000 και τα προϊόντα ζωικής προέλευσης. Όσον αφορά την ουσία trifloxystrobin, υποβλήθηκε σχετική αίτηση για χρήση στα αγριοραπάνια, τη ρίζα μαϊντανού και την ανδράκλα.
(4)
Σύμφωνα με το άρθρο 6 παράγραφοι 2 και 4 του κανονισμού (ΕΚ) αριθ. 396/2005 υποβλήθηκε αίτηση για χρήση της ουσίας saflufenacil στα πορτοκάλια, τα λεμόνια, τα γκρέιπ-φρουτ, τα αμύγδαλα, τα καρύδια πεκάν, τα μήλα, τα αχλάδια, τα ροδάκινα, τα δαμάσκηνα, τα κεράσια, τα σταφύλια, τις μπανάνες, τα μάνγκο, τις πατάτες, τα ψυχανθή, το γλυκό καλαμπόκι, τον αραβόσιτο, το σιτάρι, το ρύζι, το κριθάρι, τη βρώμη, τη σίκαλη, τον σόργο, το κεχρί, το ζαχαροκάλαμο, τα ξερά μπιζέλια, τα ξερά φασόλια, τη σόγια, τους σπόρους ηλίανθου, τους βαμβακόσπορους και τους κόκκους καφέ. Ο αιτών ισχυρίζεται ότι η εγκεκριμένη χρήση της εν λόγω ουσίας στις καλλιέργειες αυτές στη Λατινική Αμερική και τον Καναδά έχει ως αποτέλεσμα κατάλοιπα που υπερβαίνουν τα ΑΟΚ που ορίζει ο κανονισμός (ΕΚ) αριθ. 396/2005 και ότι είναι αναγκαίο να καθοριστούν υψηλότερα ΑΟΚ για την αποφυγή εμπορικών φραγμών όσον αφορά την εισαγωγή των εν λόγω προϊόντων.
(5)
Ανάλογες αιτήσεις υποβλήθηκαν επίσης σχετικά με την ουσία fluopicolide για χρήση στα ριζωματώδη και κονδυλώδη λαχανικά και σχετικά με την ουσία flutriafol για χρήση στα μηλοειδή, τα κεράσια, τα ροδάκινα και τα δαμάσκηνα. Και στις δύο περιπτώσεις, οι αιτούντες ισχυρίζονται ότι η εγκεκριμένη χρήση των εν λόγω ουσιών στις καλλιέργειες αυτές στις Ηνωμένες Πολιτείες έχει ως αποτέλεσμα κατάλοιπα που υπερβαίνουν τα ΑΟΚ που ορίζει ο κανονισμός (ΕΚ) αριθ. 396/2005 και ότι είναι αναγκαίο να καθοριστούν υψηλότερα ΑΟΚ για την αποφυγή εμπορικών φραγμών όσον αφορά την εισαγωγή των εν λόγω προϊόντων. Όσον αφορά την ουσία pyriproxyfen, ανάλογη αίτηση υποβλήθηκε για χρήση στα πυρηνόκαρπα και το τσάι. Ο αιτών ισχυρίζεται ότι η εγκεκριμένη χρήση της εν λόγω ουσίας στις καλλιέργειες αυτές στις Ηνωμένες Πολιτείες και την Ιαπωνία είχε ως αποτέλεσμα κατάλοιπα που υπερβαίνουν τα ΑΟΚ που ορίζει ο κανονισμός (ΕΚ) αριθ. 396/2005 και ότι είναι αναγκαίο να καθοριστούν υψηλότερα ΑΟΚ για την αποφυγή εμπορικών φραγμών όσον αφορά την εισαγωγή των εν λόγω προϊόντων.
(6)
Σύμφωνα με το άρθρο 8 του κανονισμού (ΕΚ) αριθ. 396/2005, οι εν λόγω αιτήσεις αξιολογήθηκαν από τα οικεία κράτη μέλη και οι εκθέσεις αξιολόγησης διαβιβάστηκαν στην Επιτροπή.
(7)
Η Ευρωπαϊκή Αρχή για την Ασφάλεια των Τροφίμων, στο εξής «η Αρχή», αξιολόγησε τις αιτήσεις και τις εκθέσεις αξιολόγησης, εξέτασε ιδίως τους κινδύνους για τον καταναλωτή και, κατά περίπτωση, για τα ζώα και εξέδωσε αιτιολογημένες γνώμες σχετικά με τα προτεινόμενα ΑΟΚ (2). Η Αρχή διαβίβασε τις εν λόγω γνώμες στην Επιτροπή και στα κράτη μέλη και τις δημοσιοποίησε.
(8)
Η Αρχή συμπέρανε στις αιτιολογημένες γνώμες της ότι, όσον αφορά τη χρήση της ουσίας fosetyl στις πατάτες, της ουσίας propyzamide στις ρίζες των αφεψημάτων βοτάνων, της ουσίας pyriproxyfen στα βερίκοκα και της ουσίας trifloxystrobin στην ανδράκλα, τα στοιχεία που υποβλήθηκαν δεν επαρκούν για τον καθορισμό νέων ΑΟΚ. Τα ισχύοντα ΑΟΚ θα πρέπει να παραμείνουν αμετάβλητα.
(9)
Όσον αφορά τη χρήση της ουσίας spinosad στα μικρά φρούτα και τους απύρηνους καρπούς, η Αρχή κατέληξε στο συμπέρασμα ότι τα στοιχεία που υποβλήθηκαν επαρκούν για να καθοριστεί νέο ΑΟΚ για τη χρήση σε εσωτερικούς χώρους.
(10)
Όσον αφορά τη χρήση της ουσίας chlormequat στα αχλάδια, καθορίστηκε ΑΟΚ έως την 31η Ιουλίου 2014, ώστε να προβλεφθεί η μετάβαση από προηγούμενα ΑΟΚ που οφείλονται σε χρήσεις της ουσίας στις αχλαδιές που είχαν εγκριθεί παλαιότερα. Επειδή από τα δεδομένα παρακολούθησης διαπιστώνεται ότι κατάλοιπα υπάρχουν σε υψηλότερο επίπεδο από το όριο προσδιορισμού (ΟΠ), είναι σκόπιμο να επεκταθεί η εγκυρότητα των ΑΟΚ έως τη θέση σε ισχύ του κανονισμού με τον οποίο αναθεωρούνται τα υφιστάμενα ΑΟΚ για την ουσία chlormequat.
(11)
Όσον αφορά την ουσία fosetyl, η Αρχή βάσισε την αιτιολογημένη γνώμη της στην επιβολή της εφαρμογής των ορισμών καταλοίπων που προτείνονται στο πλαίσιο αναθεώρησης των υφιστάμενων ΑΟΚ σύμφωνα με το άρθρο 12 του κανονισμού (ΕΚ) αριθ. 396/2005. Επειδή άλλες ουσίες, για τις οποίες τα ΑΟΚ είναι αυτή τη στιγμή υπό αναθεώρηση, έχουν κοινό μεταβολίτη με την ουσία fosetyl, είναι σκόπιμο να διατηρηθεί ο υφιστάμενος ορισμός καταλοίπου αμετάβλητος έως ότου ολοκληρωθεί η αναθεώρηση για τις εν λόγω ουσίες. Επομένως, η Επιτροπή ζήτησε από την Αρχή να συστήσει ΑΟΚ σύμφωνα με την τρέχουσα επιβολή εφαρμογής ορισμού καταλοίπου. Η Αρχή συνέστησε να καθοριστεί ΑΟΚ 150 mg/kg για τα ακτινίδια και 400 mg/kg για τα μπαχαρικά.
(12)
Όσον αφορά όλες τις άλλες αιτήσεις, η Αρχή κατέληξε στο συμπέρασμα ότι πληρούνταν όλες οι απαιτήσεις σχετικά με τα στοιχεία και ότι οι τροποποιήσεις των ΑΟΚ που ζητούνταν από τους αιτούντες ήταν αποδεκτές ως προς την ασφάλεια των καταναλωτών, με βάση την εκτίμηση της έκθεσης του καταναλωτή για 27 ειδικές ομάδες ευρωπαίων καταναλωτών. Η Αρχή έλαβε υπόψη της τα πιο πρόσφατα στοιχεία για τις τοξικολογικές ιδιότητες των ουσιών. Ούτε στην περίπτωση της έκθεσης καθ' όλη τη διάρκεια της ζωής στις εν λόγω ουσίες μέσω της κατανάλωσης όλων των ειδών τροφίμων που μπορεί να τις περιέχουν ούτε στην περίπτωση της βραχυχρόνιας έκθεσης μέσω ακραίας κατανάλωσης των σχετικών καρπών και προϊόντων αποδείχτηκε ότι υπάρχει κίνδυνος υπέρβασης της αποδεκτής ημερήσιας πρόσληψης (ΑDI) ή της δόσης αναφοράς οξείας έκθεσης (ARfD).
(13)
Όσον αφορά την ουσία 2-phenylphenol στα εσπεριδοειδή καθορίστηκαν ΑΟΚ έως τις 30 Σεπτεμβρίου 2014 ενόσω εκκρεμεί η υποβολή και η αξιολόγηση των δύο πρόσθετων δοκιμών καταλοίπων για τα εσπεριδοειδή και δεν υπάρχουν έγκυρες μελέτες σταθερότητας αποθήκευσης. Οι εν λόγω δοκιμές και τα στοιχεία υποβλήθηκαν στην Ισπανία, κράτος μέλος-εισηγητή για την ουσία αυτή, τον Μάρτιο του 2012. Η Ισπανία αξιολόγησε τα εν λόγω στοιχεία και συνέταξε έκθεση αξιολόγησης, η οποία υποβλήθηκε στην Επιτροπή στις 18 Ιουλίου 2012. Προκειμένου να υπάρχει ο απαραίτητος χρόνος ώστε η Αρχή να αξιολογήσει την εν λόγω έκθεση και η Επιτροπή να αποφασίσει, είναι σκόπιμο να παραταθεί η ισχύς των εν λόγω ΑΟΚ έως την ημερομηνία θέσης σε ισχύ του κανονισμού για την αναθεώρηση των υφιστάμενων ΑΟΚ για την ουσία 2-phenylphenol.
(14)
Όσον αφορά την ουσία isoprothiolane στο ρύζι, ζητήθηκε από τον αιτούντα να υποβάλει μελέτες για τη διερεύνηση της φύσης της ουσίας isoprothiolane σε συνθήκες ψησίματος/βρασίματος στο κράτος μέλος που διενεργεί την αξιολόγηση, την Αρχή και την Ευρωπαϊκή Επιτροπή έως τις 31 Δεκεμβρίου 2013. Τα στοιχεία αυτά υποβλήθηκαν εντός της προθσμίας και τόσο το κράτος μέλος που διενεργεί την αξιολόγηση όσο και η Αρχή κατέληξαν στο συμπέρασμα ότι δεν υπήρχε ανάγκη τροποποίησης του υφιστάμενου ΑΟΚ.
(15)
Στις 7 Ιουλίου 2012 η Επιτροπή του Κώδικα Τροφίμων (CAC) (3) ενέκρινε τα ανώτατα όρια καταλοίπων του Codex (CXL) για την ουσία saflufenacil στα βρώσιμα παραπροϊόντα σφαγίων (θηλαστικών) και τους σπόρους ελαιοκράμβης. Τα εν λόγω CXL είναι ασφαλή για τους καταναλωτές στην Ένωση και, επομένως, θα πρέπει να συμπεριληφθούν στον κανονισμό (ΕΚ) αριθ. 396/2005 ως ΑΟΚ (4).
(16)
Με βάση τις αιτιολογημένες γνώμες της Αρχής και λαμβανομένων υπόψη των συναφών με το υπό εξέταση θέμα παραγόντων, οι ενδεικνυόμενες τροποποιήσεις των ΑΟΚ πληρούν τις απαιτήσεις του άρθρου 14 παράγραφος 2 του κανονισμού (ΕΚ) αριθ. 396/2005.
(17)
Ο κανονισμός (ΕΚ) αριθ. 396/2005 θα πρέπει, συνεπώς, να τροποποιηθεί αναλόγως.
(18)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα II και III του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 2014.

Labels: 0
3
17
6